Minn dejjem kelli ċertu faxxinu għall- karnival . Ir- renju tal- bluha li jwarrab is- serjetà oppressiva biex jgħix mumenti qosra ta' ħelsien u glorja . Il- glorja tagħna n- nies komuni li qatt ma naslu mkien fil- ħajja . Ir- realtà taħqarna wisq u għalhekk induru għall- bluha għax fiha nsibu r- refuġju . Biha u fiha nistħajluna xi ħaġa oħra , xi ħadd ieħor . Is- setgħa li qatt ma nduqu fil- ħajja ta' kuljum , niksbuha għal ftit jiem biex nissodisfaw ix- xenqiet tagħna . Fuq tal- linja qgħadt immaħħaħ fuq dan jien u sejjer lura d- dar . Ħin minnhom tela' l- inspector biex jiċċekkja l- biljetti . Bil- qiegħda fuq is- sît ta' quddiemi li kien iħares ' il ġewwa , kien hemm maskerat liebes kostum stramb ta' xi gwerrier . Kien kostum fin qisu mibni minn bċejjeċ tal- bebbux tal- baħar u magħqudin ħaġa waħda biex jiffurmaw korazza mlewwna bi lwien ileqqu u jkanġu skond kif jaħbat fuqhom id- dawl . Il- maskerat kien liebes elmu f' għamla ta' bebbux kbir . Il- kostum kien magħmul b' sengħa li ma bħalha u għalkemm stramb , kien jagħti dinjità kbira lil min jilbsu . Wiċċ il- maskerat kien serju b' leħja mqasqsa pulit u għajnejh fissi bħal ma jkunu ta' xi suldat . Minkejja l- preżenza meżmeranti ta' dan il- karattru , għal xi raġuni , l- inspector ma tax kas ta' dan il- maskerat . Lanqas biss ikkalkulah u kompla jdur il- passiġġieri l- oħra waqt li jitlobhom il- biljett , jiflih u jqattagħlu biċċa mit- tarf bħala marka li rah u li l- biljett validu . X' ħin wasal għal fuqi intendejt li kont għandi lanqas lestejtlu l- biljett u teftift malajr fil- bwiet tal- qmis biex nara fejn kont qgħedtu . Bit- tferfix tiegħi bdejt noħroġ kull ma kelli fil- bwiet waqt li l- inspector waqaf quddiemi jistenna għal ftit imbagħad tilef sabru u kompla jiċċekkja l- biljetti tal- passiġġieri li kien imiss . Kont naf li x' ħin ilesti jerġa' jiġi fuqi għall- biljett , għalhekk bħal wieħed miksur u mifxul komplejt infittex . F' but minnhom ħassejt karta mitnija li kont naf li ma kinitx il- biljett . Fid- daqqa u l- ħin instemgħet tifqigħa li ttarrax u l- passiġġieri u jien magħhom sibna ruħna ntiru u nitħabbtu mas- saqaf tal- karrozza . Id- dinja donnha kienet waslet fi tmiemha . Għajat , twerżiq u xegħir . Ħadd ma kien jaf x' inhu jiġri . Id- dawl kien naqas sewwa bħal meta tidħol f' mina għalhekk il- komozzjoni kienet akbar f' dik id- dalma . Il- karrozza tal- linja nħasset li qed tinbaram u titgerbeb u min ma sabx ma x' hiex iżomm , beda jitwaddab min- naħa għall- oħra fost it- tweżiq waħxi ta' nies midruba u beżgħana . Ħassejt lil xi ħadd jiġbidni minn driegħi u l- pandemonju li sibt ruħi fih bħal inħriġt minnu f' daqqa u ntasabt f' qiegħa mimlija trab li kien qed itir u jagħmel kullimkien daħna . X' kien ġara ? Inbżaqt minn xi tieqa forsi ? L- għajat u t- twerżiq kont għadni qed nisimgħu jien u nqum mill- art bit- trab jiksili għajnejja u dieħel ġo ħalqi , imma l- ħoss tan- nies beda jbatti u jitfi għax- xejn . " X' ġara ? " bdejt nistaqsi lili nnifsi għax ebda proxxmu ma stajt nara jew nisma' fil- viċinanza tiegħi . Imbagħad rajt ombra fid- daħna wieqfa quddiemi hekk kif sfurzajt biex nieqaf fuq saqajja . Kien leħen sod ta' raġel u qalli biex nimxi warajh . Imherwel kif kont imxejt wara l- ombra fis- sefqa tat- trab . Ma stajtx insib loġika għal dak li ġara f' temp hekk qasir u lanqas ħsieb ma kelli u aġixxejt biss bl- istint ħalli nibża' għal ġildi u nsib kenn minn dik il- ġrajja terribbli li sibt ma' wiċċi . Mument wara , s- sens umanitarju reġa' ġieni u dort biex nara x' sar minn tal- linja , min- nies li kien hemm ġo fiha , x' sar mit- triq , mill- bini , mid- dinja normali li sa ftit ilu kont nagħmel parti minnha jien . Iżda xejn . Ma stajt nara u nisma' . Dħaħen ta' trab kull fejn tħares . " X' inhu jiġri ? " staqsejt lil dik l- ombra stramba miexja quddiemi , " Fejn qegħdin ? X' sar minnhom in- nies li kont magħhom fuq tal- linja ? Fejn ġejt ? . . . hawn fejn qegħdin ? " L- ombra ma tkellmitx u baqgħet miexja . Issa li r- riflessi tiegħi kien bdew ġejjin għan- normal u ksibt lura l- istat mentali tiegħi , ħassejtni iktar imħawwad . ' Il fejn se naqbad nagħti rasi ? Quddiemi ombra li talbitni nimxi magħha f' dagħbien misterjuż ta' trab u warajja d- dinja li kont naf , miblugħa f' dagħbien ieħor ?